1862 Apollo

1862 Apollo er ein Q-type-asteroide oppdaga av Karl Reinmuth i 1932, men mista og ikkje funnen att før i 1973. Han er namngjeven etter den greske guden Apollon.

Asteroiden er opphavet til namnet på asteroidegruppa apolloasteroidane sidan han var den første som vart funnen; trass i at har har eit høgare nummer enn nokre andre apolloasteroidar, slik som 1566 Icarus, sidan han ei stund var tapt.

Apollo var på tida han vart funnen den første asteroiden ein visste om som kryssa bana til jorda. Nyare observasjonar har derimot avslørt at 887 Alinda også kryssar jordas bane, og dermed eigentleg er den første asteroiden funnen som kryssar jordbana.

 Måne 
Den 4. november 2005 vart det kunngjort at ein asteroidemåne var funnen i bane rundt Apollo. Han vart funnen ved hjelp av observasjonar frå Arecibo-observatoriet. Mellombelsnamnet til satellitten er S/2005 (1862) 1 og han er rundt 80 meter på tvers. Han har ei bane svært nær Apollo med ein radius på 3 km.http://www.johnstonsarchive.net/astro/astmoons/am-01862.html

 Kjelder 

Kategori:Asteroidar
Kategori:Q-type-asteroidar